07/04/2015 | Administración LocalMunicipal
Ferrol
Igualdade
Publicación ordinaria da convocatoria de axudas a asociacións e entidades para o ano 2015 en réxime de concorrencia competitiva, para programas e actividades da Concellería de Igualdade e Xuventude, no referente á materia de igualdade

O Pleno do Concello de Ferrol, en sesión ordinaria celebrada o día 26 de febreiro de 2015, acordou, entre outros asuntos, aprobar as bases reguladoras da convocatoria de axudas a asociacións e entidades para o ano 2015, en réxime de concurrencia competitiva, para programas e actividades da Concellería de Igualdade e Xuventude. As ditas bases transcribense literalmente de seguido: De conformidade coas competencias atribuídas aos concellos polo art.25 da Lei 7/85, do 2 de abril, reguladora das bases do réxime local e, ao abeiro do establecido na Lei 38/2003, do 17 de novembro, xeral de subvencións, Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o regulamento da Lei 9/2007, de subvencións de Galicia, e garantindo os principios de publicidade, transparencia, concorrencia, obxectividade e non discriminación, procédese á convocatoria de achegas destinadas á asociacións e entidades sen ánimo de lucro, que reúnan os requisitos establecidos nas seguintes bases reguladoras: 1) O obxecto da presente convocatoria para o ano 2015 é a concesión de axudas económicas a favor de asociacións e entidades cuxos estatutos conteñan como finalidade o fomento da igualdade, para os efectos de fortalecer e consolidar o movemento asociativo e potenciar a participación social e calidade de vida das mulleres, a través das seguintes liñas: A) Liña 1. PROMOCIÓN DE HÁBITOS DE VIDA SAUDABLES. B) Liña 2. PROMOCIÓN DE ACCIÓNS DE PREVENCIÓN DA VIOLENCIA DE XÉNERO, ASE COMO DE ACCIÓNS DE FOMENTO DA IGUALDADE DE XÉNERO, COEDUCACIÓN E CORRESPONSABILIDADE.2). Estas axudas outorgaranse en réxime de concorrencia competitiva, e de acordo cos principios de publicidade, transparencia, concorrencia, obxectividade, igualdade, non discriminación, eficacia no cumprimento dos obxectivos da concellería de Igualdade e Xuventude do concello de Ferrol e eficiencia na asignación e na utilización dos recursos públicos. As axudas obxecto da presente convocatoria financiaranse con cargo á aplicación orzamentaria para o ano 2015,04203-23111-48000, por un importe total máximo de 20.000,00 euros. O importe da subvención concedida non poderá en ningún caso, illadamente ou en concorrencia con outras subvencións, superar o custo da acción que vai desenvolver a entidade En caso de entidades solicitantes que sexan perceptoras doutras axudas para o mesmo fin concedidas por outra entidade, deberán acreditar documentalmente a súa natureza e contía. En todo caso, quedarán automaticamente excluídas desta convocatoria as seguintes solicitudes: **As de entidades que solicitaran ou teñan concedida outra axuda con idéntica finalidade que a solicitada, ao negociado de Benestar Social do concello de Ferrol. **As de entidades que solicitaran axudas que teñan por obxecto obradoiros, programas ou actuacións que xa estea a prestar a concellería de Igualdade e Xuventude. Poderán ser beneficiarias das axudas as asociacións que reúnan os seguintes requisitos: 1) Estar constituídas legalmente.2) Figurar inscritas no Rexistro Municipal de Asociacións do Concello de Ferrol. Para estes efectos, non se considerarán as solicitudes de entidades que non estean inscritas e coa totalidade dos seus datos actualizados na data que remate o prazo de presentación de solicitudes.3) Estar ao corrente no cumprimento coas obrigas tributarias co Estado, Comunidade autonóma e concello de Ferrol.4) Cumprir os requisitos para obter a condición de beneficiarias esixidos no art.10 da Lei 9/2007, do 13 de xuño, de subvencións de Galicia.5) Os fins e obxectivos das entidades deberán contribuír a: --Promover a igualdade entre mulleres e homes. --Promover a participación e a presenza das mulleres na vida política, económica, cultural e social. Estes fins e obxectivos deberán estar recollidos nos estatutos da entidade, polo que non serán obxecto de estudio as solicitudes que non cumpran este requisito. Serán subvencionables as seguintes liñas: A) Liña 1: PROMOCIÓN DE HÁBITOS DE VIDA SAUDABLES: Programas incluídos dentro desta línea: a) Promoción do exercicio físico, que pode incluir calquera obradoiro que non imparta a concellería de Igualdade e Xuventude no exercicio de 2015. b) Promoción de hábitos alimenticios saudables, que poden incluír obradoiros, conferencias e actividades sobre cociña saudable, dietas equilibradas, consellos médicos e pautas de alimentación. c) Prevención de enfermidades crónicas prevalentes nas mulleres e estímulo de conductas de autocoidado, tanto físico como psicolóxico (obradoiros, conferencias e outras actividades de prevención). B) Liña 2: PROMOCIÓNS DE ACCIÓNS DE PREVENCIÓN DA VIOLENCIA DE XÉNERO, ASÍ COMO DE ACCIÓNS DE FOMENTO DA IGUALDADE DE XÉNERO, COEDUCACIÓN E CORRESPONSABILIDADE: Programas incluídos dentro desta línea: a) Formación, sensibilización e información en materia de prevención e tratamento da violencia de xénero (xornadas, charlas, cursos, obradoiros, campañas e outras actividades análogas), incluída a elaboración e difusión de materiais para a dita finalidade. b) Promoción de actividades culturais ou artísticas que promovan a sensibilización social contra a violencia de xénero (exposicións, debates, teatro, cine, libroforum.), incluída a elaboración e difusión de materiais para a dita finalidade. c) Promoción da igualdade de xénero, coeducación e corresponsabilidade, mediante la realización de actuacións e programas que de xeito concreto sobre estes puntos realicen as entidades solicitantes., para os efectos de tratar de eliminar as discriminacións e estereotipos existentes entre sexos. Non se tomarán en consideración as solicitudes que non se adapten de xeito estricto a calquera destas dúas liñas. As entidades só poderán solicitar subvención para unha das líneas establecidas, e dentro da elixida, para un só programa, quedando automaticamente excluídas aquelas cuxa solicitude non se adapte ao establecido. Así mesmo, non se tomarán en consideración as solicitudes referentes a programas cuxa execución se prevea realizar fóra do termo municipal de Ferrol. Terán a consideración de gastos subvencionables os seguintes: 1) Gastos de persoal necesarios para a execución dos programas: serán subvencionables as retribucións totais do persoal contratado especificamente para a execución dos programas incluídos nas dúas liñas,. O persoal, profesionais ou empresas que se contraten para o desenvolvemento e execución do programa que se solicite, deberán estar en posesión de titulación e experiencia profesional demostrada e relacionada directamente cos obxectivos e contidos da actuación. Este requisito acreditarase mediante a aportación do correspondente currículum e non se admitirán gastos referentes a este punto que non cumpran esta esixencia.2) Gastos de relatoras/es: honorarios, aloxamento, transporte.3) Gastos derivados da realización do programa subvencionado: -Elaboración de materiais. -Gastos de publicidade e propaganda específicos do programa. - Material de oficina: papel, impresos e outro material de oficina. --Outros gastos correntes directamente derivados da realización do programa subvencionado que estean perfectamente xustificados e se consideren fundamentais para o seu desenvolvemento (servizo de atención a menores e outros). En ningún caso serán subvencionables gastos de protocolo ou representación (comidas) e gastos de agasallos. Os gastos anteriormente mencionados deberán cumprir os seguintes requisitos: ser un gasto directo da acción, axeitado aos obxectivos, que exista constancia documental sobre súa realización de xeito verificable, que se acredite mediante facturas ou documentos de valor probatorio equivalente con validez no tráfico xurídico mercantil ou con eficacia administrativa (nóminas, boletíns de cotización á Seguridade Social), e que se realice e que sexa efectivamente pagado pola entidade beneficiaria entre o 1 de xaneiro e o 15 de novembro de 2015. No caso de que o orzamento presentado pola entidade solicitante incluíse gastos considerados como non subvencionables, na presente base, estes non serán computados ao obxecto de determinar o orzamento de gastos subvencionables que será tido en conta para a determinación do importe da subvención.1) O prazo de presentación de solicitudes será dun mes contado a partir do día seguinte ao da publicación desta convocatoria no Boletín Oficial da Provincia.2) Presentaranse no Rexistro Xeral do concello o por calquera dos medios establecidos no art.38.4 da Lei 30/92, do réxime xurídico das Administracións Públicas e do Procedemento Administrativo Común.3) A solicitude será subscrita pola persoa representante legal da entidade.1) Xunto coa solicitude, anexo I, presentarase a seguinte documentación, que será imprescindible para a súa valoración: a) Anexo II: certificación expedida pola secretaría da entidade, acreditativa da identidade da súa representación legal. b) Anexo III: memoria explicativa do programa solicitado, e non serán admitidas aquelas memorias que non sexan realizadas segundo o dito anexo. c) Anexo IV: memoria das actividades realizadas no ámbito das políticas de igualdade nos últimos dous anos, en que deberá constar, cando menos, o nome da actividade realizada, o ano, o número de horas, o número de persoas participantes, os contidos impartidos e os obxectivos. d) Anexo V: declaración responsable asinada pola/o representante legal da entidade en que se exprese: -Que a entidade cumpre tódolos requisitos para obter a condición de beneficiaria das axudas reguladas nesta convocatoria e non está incursa en ningunha das circunstancias a que se refire o art.10 da Lei 9/2007, do 13 de xuño, de subvencións de Galicia. -Que a entidade se compromete a utilización da lingua galega. en todo o desenvolvemento das actividades obxecto de subvención. -Que o número de mulleres socias representan, polo menos, o 90% da totalidade das persoas asociadas. -Que a entidade autoriza expresamente á concellería de Igualdade e Xuventude, para que realice as comprobacións oportunas que acrediten a veracidade dos datos ou documentos achegados. O número de socias menores de 40 anos incorporadas á asociación nos últimos dous anos. - O número de mulleres con discapacidade incorporadas á asociación nos últimos dous anos. - e) Anexo VI: declaración do conxunto de todas as solicitudes de axudas concedidas e/ou solicitadas para o mesmo proxecto procedentes doutras administracións públicas ou doutros entes públicos ou privados. - - - f) Anexo VII: orzamento desagregado onde consten os custos estimados dos conceptos para os cales se solicita a subvención. - g) Anexo VIII: programa que se vai realizar. - h) Fotocopia compulsada da tarxeta de identificación fiscal da entidade. - i) Fotocopia compulsada dos estatutos da entidade. - J) Certificacións de estar ao corrente coa facenda estatal, autonómica e coa Seguridade Social.3) As entidades ateranse ás especificacións destas bases para a elaboración e presentación da súa solicitude, empregando os anexos normalizados que se achegan coas presentes bases. Así mesmo, a documentación deberá presentarse ordenada e seguindo a orde que figura nestas bases, para os efectos de darlle celeridade a este procedemento.4) A verificación da inscrición da entidade no rexistro municipal de asociacións corresponderalle ao órgano instrutor do procedemento, asi como a constancia de actualización de datos. A presentación da solicitude implica o coñecemento e a aceptación destas bases reguladoras e comporta a autorización da entidade solicitante para que o órgano concedente consulte os datos de identidade da representante legal que asina a solicitude e para que obteña de forma directa a acreditación do cumprimento das súas obrigas tributarias co concello de Ferrol. A instrución dos procedementos correspóndelle ao Negociado de Igualdade do Concello de Ferrol. O órgano instrutor realizará de oficio cantas actuacións xulgue necesarias para a determinación, coñecemento e comprobación dos datos en virtude dos cales se debe formular proposta de resolución. De conformidade co establecido no art.71 da Lei 30/92, do 26 de novembro, do réxime xurídico das administracións públicas e do procedemento administrativo común, se a solicitude non reúne algún dos requisitos esixidos na presente convocatoria, o órgano instrutor requirirá á entidade para que, no prazo de dez días hábiles, emenden a falta ou acheguen os documentos preceptivos, con indicación expresa de que, se así non o fixeren, se terán por desistidas da súa petición, logo da correspondente resolución. Unha vez revisadas as solicitudes e emendas feitas, aqueles expedientes administrativos que reúnan todos os requisitos esixidos e a documentación necesaria, seranlle remitidos á comisión encargada da súa valoración. Crearase unha comisión de valoración que estará composta por: Presidenta: a concelleira de Igualdade e Xuventude. Vocais: dúas/dous traballadoras/es do Concello, designados pola concelleira delegada de Benestar Social, Igualdade e Xuventude. Secretaria: a xefa do Negociado de Igualdade e Xuventude. Se por calquera causa algunha das persoas que compoñen a comisión non puidese asistir ás sesións, será substituída por quen designe o órgano competente para o outorgamento de axuda. Unha vez avaliadas as solicitudes segundo os criterios establecidos na base 12ª, a comisión de valoración elevará proposta de concesión ao órgano competente para resolver. Nesta proposta figurarán as solicitudes propostas e o importe de cada unha delas. Na valoración das solicitudes admitidas, teranse en conta os seguintes criterios, de acordo coas ponderacións e incentivos sinalados de seguido: 1.- LIÑA 1.- PROMOCIÓN DE HÁBITOS DE VIDA SAUDABLES: promoción do exercicio físico, promoción de hábitos alimenticios saudables e prevención de enfermidades e estímulo de conductas de autocoidado.2. lLIÑA 2.- PROMOCIÓN DE ACCIÓNS DE PREVENCIÓN DA VIOLENCIA DE XÉNERO, ASE COMO DE ACCIÓNS DE FOMENTO DA IGUALDADE DE XÉNERO, COEDUCACIÓN E CORRESPONSABILIDADE (formación, sensibilización e información en materia de prevención e tratamento da violencia de xénero; promoción de actividades culturais ou artísticas que promovan a sensibilización social contra a violencia de xénero; promoción da igualdade de xénero, coeducación e corresponsabilidade, mediante a realización de actuacións e programas concretos). Avaliadas as solicitudes, segundo os criterios establecidos na base 12ª, o órgano instrutor, examinada a proposta da comisión de valoración, elevará proposta de resolución, que lles será notificada ás entidades beneficiarias no prazo máximo de catro meses, contados a partir do día seguinte ao da publicación das bases no Boletín Oficial da provincia. As resolucións expresas ou presuntas ditadas ao abeiro das presentes bases, poñerán fin á vía administrativa e contra elas poderán interpoñerse os recursos establecidos na lexislación administrativa, sen prexuízo de que as entidades interesadas poidan exercer calquera outro que consideren procedente. Toda alteración das condicións tidas en conta para a concesión da subvención, e, en todo caso, a obtención concorrente de subvencións ou axudas outorgadas por outra área do Concello, outras administracións públicas ou entes públicos ou privados, poderá dar lugar á modificación da resolución de concesión, tal e como se establece no art.17.4 da Lei 9/2007, do 13 de xuño, de subvencións de Galicia. As entidades beneficiarias das axudas quedan obrigadas a observar o disposto no art.11 da Lei9/2007, do 13 de xuño, de subvencións de Galicia, e demais normativa aplicable, e especificamente o seguinte: a) Realizar a actividade que fundamenta a concesión de subvención, sen que proceda ningún cambio no obxecto para o cal se concedeu a axuda. b) Acreditar ante a entidade concedente a realización da acción subvencionada, ase como o cumprimento dos requisitos e condicións que determinen a concesión ou goce da achega. c) Comunicarlle ao órgano concedente calquera variación das condicións tidas en conta para a concesión da subvención, así como dos compromisos e obrigas asumidos polas entidades beneficiarias e, de ser o caso, a obtención concorrente de subvencións ou axudas para a mesma finalidade procedentes de calquera administración pública ou ente público nacional ou internacional. d) Someterse ás actuación de supervisión e control da concellería de Igualdade e Xuventude do Concello de Ferrol.1. Para os efectos previstos nesta convocatoria, está permitida a subcontratación total ou parcial da acción subvencionada, entendendo por esta a concertación con terceiros a execución total ou parcial da acción que constitúe o obxecto da subvención.2. Todo procedemento de contratación deberá respectar os principios de transparencia, publicidade e libre concorrencia; en especial, e segundo o art.29.3 da Lei 9/2007, do 13 de xuño, cando o importe do gasto que se vai subcontratar supere a contía de 12.000,00 €, no suposto de prestación de servizos por empresas de consultoría ou asistencia técnica, a entidade beneficiaria deberá solicitar como mínimo tres ofertas de diferentes provedores, con carácter previo á contratación do compromiso para a prestación do servizo, agás no caso de que polas especiais características dos gastos non exista no mercado suficiente número de entidades ou que os gastos se realizasen con anterioridade á solicitude de subvención. A organización e materialización das accións obxecto de subvención será responsabilidade exclusiva da entidade beneficiaria. A actuación da concellería de Igualdade e Xuventude limitárase ao seu outorgamento e a garantir o cumprimento da normativa en materia de axudas públicas. As entidades destinatarias e beneficiarias das achegas quedarán obrigadas a destinar os fondos percibidos á finalidade concreta para a que foron concedidos. A concellería de Igualdade e Xuventude poderá comprobar, cando o considere oportuno, o cumprimento da finalidade da axuda. Para os efectos de xustificación, deberá presentar a seguinte documentación nos lugares sinalados na base 7ª, sendo a data límite de presentación a do 15 de novembro de 2015: a) Solicitude de cobramento (Anexo IX). b) Unha relación dos gastos realizados, onde conste a natureza e o importe de cada un deles, coa identificación do acredor e do documento, data de emisión e data de pagamento. Esta relación deberá ir asinada pola secretaria da entidade, co visto e prace da presidencia (Anexo X). c) As facturas orixinais ou documentos de valor probatorio dos gastos realizados. Este documentos deberán estar emitidos conforme a normativa aplicables e irán acompañados dos xustificantes bancario de pagamento e, de ser o caso, dos xustificantes de ter aboado as cotas, taxas ou impostos correspondentes. Nas facturas deben constar o IVE desagregado. d) Declaración complementaria do conxunto das axudas solicitadas, tanto as aprobadas ou concedidas, como as pendentes de resolución, das distintas administracións públicas ou de calquera dos seus organismos, e do concello de Ferrol (Anexo VI). e) Memoria de execución do programa, que deberá recoller, como mínimo: a descrición das actividades desenvolvidas (datas de realización, duración, contidos e metodoloxia empregada no seu desenvolvemento); valoración do cumprimento dos obxectivos; indicación de como se atenderon as necesidades de persoas con discapacidade (se fose o caso); publicidade e divulgación que se realizou; número de persoas participantes desagregadas por sexos; número de mulleres participantes con algún tipo de discapacidade; número de mulleres participantes maiores de 65 anos. f) Declaración de que as actividades foron desenvolvidas en lingua galega, de ser o caso. g) Copia do material impreso utilizado para a difusión do programa subvencionado, que incorporará de forma visible o logotipo do concello de Ferrol. h) Un exemplar de todos os materiais elaborados (carteis, folletos, enquisas, material didáctico, fotografías) As facturas ou documentos de valor probatorio equivalentes, presentaranse en orixinal para a súa conformidade e para seren selados polo concello de Ferrol, cun selo que indicará o procedemento para o que se presentan e a imputación á subvención concedida. A xustificación do pagamento de facturas, documentos equivalentes ou substitutivos, farase mediante xustificantes bancarios (transferencia bancaria, certificación bancaria e nos supostos de pagamento mediante cheque bancario, éste terá que ser nominativo e xuntarase co mesmo copia do extracto bancario donde figure o cargo en conta do dito cheque). No caso de que o xustificante ou certificado bancario inclúa varias facturas, deberán constar identificadas cada unha delas. No caso de que a xustificación sexa incorrecta ou incompleta, requirirase á entidade, para os efectos de que corrixa os erros ou defectos observados ou achegue os documentos solicitados nun prazo de dez días, e advertiráselle de que, de non facelo, se procederá, logo de resolución, á revogación da subvención, e, de ser o caso, ao reintegro da contía percibida. No supostos no que o custo total definitivo da acción subvencionada que presente a entidade coa documentación xustificativa, sexa inferior á cantidade que se tomou como referencia para o cálculo do importe concedido, ou cando a cantidade xustificada mediante documentos acreditativos dos gastos realizados fose inferior á subvención concedida, efectuarase a correspondente minoración non montante da subvención, en proporción á diminución de cantidades respecto ao custo inicial total e ao importe da achega concedida. Todos os documentos que se deriven deste procedemento, redactaranse en lingua galega, ase como tódalas publicacións e anuncios (rótulos, indicadores na rúa, publicidade de calquera tipo, etc.). En todo aquelo non regulado nestas bases, será de aplicación a Ley 38/2003, do 17 de novembro, xeral de subvencións, Lei 9/2007, do 13 de xuño, de subvencións de Galicia, xunto cos regulamentos que as desenvolven e demais lexislación concordante. Ferrol, 11 de marzo de 2015 O alcalde, José Manuel Rey Varela EN CALIDADE DE DATOS BANCARIOS Declaro baixo a miña responsabilidade que son certos os datos consignados relativos á conta bancaria indicada EXPÓN: que considerando reunir os requisitos esixidos segundo se mostra nos documentos que se achegan e con expresa aceptación de todos os termos expresados nesta convocatoria, SOLICITA subvención ao abeiro do seguinte programa: SINATURA DA PERSOA REPRESENTANTE DA ENTIDADE LUGAR E DATA EN CALIDADE DE SECRETARIO/A DA ENTIDADE NIF INSCRITA NO REXISTRO DE ASOCIACIÓNS DO CONCELLO DE FERROL, CO NÚMERO DATA DE ACTUALIZACIÓN DE DATOS NO REXISTRO DE ASOCIACIÓNS DO CONCELLO DE FERROL Que Don/dona, con NIF Ten o cargo de presidente/a desta entidade e actúa como representante legal desta, para os efectos de subscrición da solicitude de axudas económicas para subvencionar os gastos previstos nesta convocatoria, en virtude do estipulado nos estatutos. No suposto de que o/a presidente/a non sexa quen solicite a axuda, actúa como representante legal da entidade Don/dona Con NIF Para os efectos de subscrición da solicitude de axudas económicas para subvencionar os gastos previstos nesta resolución, en vritude do acordado na asamble que tivo lugar o día SINATURA DO/DA SECRETARIO/A Lugar e data, 3.1 FINS DA ENTIDADE, SEGUNDO OS SEUS ESTATUTOS.3.3 DATA DE CONSTITUCIÓN LEGAL DA ENTIDADE: 4.1. INMOBLES INMOBLES EN ARRENDAMENTO OU OUTRO TÍTULO DE DISFRUTE Endrezo completo Importe anual arendamento 4.3 PERSOAL RETRIBUÍDO DATOS DA ENTIDADE SOLICITANTE RAZÓN SOCIAL NIF E NA SÚA REPRESENTACIÓN NOME PRIMEIRO APELIDO SEGUNDO APELIDO NIF DECLARO que actividades realizadas no ámbito das políticas de igualdade nos dous últimos anos, foron as seguintes: SINATURA DA PERSOA REPRESENTANTE DA ENTIDADE Lugar e data RAZÓN SOCIAL NIF E NA SÚA REPRESENTACIÓN NOME PRIMEIRO APELIDO SEGUNDO APELIDO NIF DECLARO: 1.- que esta entidade a) Cumpre tódolos requisitos para obter a condición de beneficiaria das axudas reguladas nesta convocatoria e, polo tanto, non está incursa en ningunha das circunstacias de prohibición a que se refire o art.10 da Lei 9/2007, do 13 de xuño, de subvencións de Galicia. b) Está ao día no cumprimento das obrigas tributarias e fronte á Seguridade Social e non ten pendente de pagamento ningunha outra débeda coa administración pública da Comunidade Autonóma. c) Está de acordo coas actuacións de control e supervisión destas axudas que se leven a cabo polo concello de Ferrol. d) Comprométese ao emprego da lingua galega nas relacións coa administración concedente e en tódolos elementos/actividades ou condutas que deriven das actuacións subvencionables (art.20 da Lei 9/2007, de subvencións de Galicia). O SI O NON e) Que o número de socias da entidade representa polo menos o 90% da totalidade das persoas asociadas.2.-Que o número de socias menores de 40 anos incorporadas á asociación nos dous últimos anos foi de: 3.-Que o número de mulleres con discapacidade incorporadas á asociación nos últimos dous anos foi de: AUTORIZO á concellería de Igualdade e Xuventude do concello de Ferrol para que realice as comprobacións oportunas que acrediten a veracidade dos datos ou documentos achegados. O SI O NON SINATURA DA PERSOA REPRESENTANTE DA ENTIDADE Lugar e data RAZÓN SOCIAL NIF E NA SÚA REPRESENTACIÓN NOME PRIMEIRO APELIDO SEGUNDO APELIDO NIF DECLARO que o conxunto das axudas sollicitadas, concedidas e/ou percibidas para as actuacións previstas nesta convocatoria, procedentes das distintas administracións públicas ou doutros entes públicos ou privados, nacionais ou internacionais, ademais das previstas nesta convocatoria, son as seguintes: O Ningunha outra axuda ou subvención. O Outras axudas ou subvencións * Indíquese o que corresponda (S: solicitada/C: concedida/P: percibida) SINATURA DA PERSOA REPRESENTANTE DA ENTIDADE Lugar e data PROGRAMA DE FINANCIAMENTO Importes Fondos propios para o programa solicitado Cofinanciamento solicitado nesta convocatoria Cofinanciamento doutras administracións Outros (especificar) TOTAL No caso de imputación parcial de gastos, a súa admisión queda condicionada ao criterio para o cálculo da porcentaxe ou contía imputada que, xustificada e razoadamente, a entidade estableza na memoria. Cando se inclúan gastos por desprazamentos, a súa admisión queda condicionada á motivación e xustificación con sistema de cálculo que a entidade estableza na memoria. Unicamente poderá optarse pola Liña 1 o pola Liña 2, e dentro da cada un delas por un só programa DENOMINACIÓN DO PROGRAMA XUSTIFICACIÓN DA NECESIDADE DO PROGRAMA OBXECTIVOS DESCRICIÓN DO PROGRAMA E METODOLOXÍA DA REALIZACIÓN RESULTADOS ESPERADOS PERSOAS DESTINATARIAS DO PROGRAMA LUGAR OU LUGARES DA REALIZACIÓN DO PROGRAMA CALENDARIO Nº TOTAL DE HORAS DATA DE INICIO DATA DE FINALIZACIÓN RAZÓN SOCIAL CIF TIPO DE VÍA NOME DA VÍA NÚMERO BLOQUE ANDAR PORTA CP CONCELLO LOCALIDADE TELÉFONO FAX CORREO ELÉCTRONICO NOME PRIMEIRO APELIDO SEGUNDO APELIDO NIF EN CALIDADE DE DECLARA QUE a axuda/subvención foi destinada ao fin para o que se concedeu e SOLICITA o PAGAMENTO DA LIQUIDACIÓN correspondente da axuda concedida para o PROGRAMA De conformidade coa documentación que se achega para estes efectos, segundo o esixido na convocatoria: IMPORTE CONCESIÓN CANTIDADE DA XUSTIFICACIÓN DOCUMENTACIÓN QUE SE XUNTA Á SOLICITUDE DE PAGAMENTO LIÑA 1. PROMOCIÓN DE HÁBITOS DE VIDA SAUDABLES LIÑA 2. PROMOCIÓNS DE ACCIÓNS DE PREVENCIÓN DA VIOLENCIA DE XÉNERO, ASÍ COMO DE ACCIÓNS DE FOMENTO DA IGUALDADE DE XÉNERO, COEDUCACIÓN E CORRESPONSABILIDADE. O ANEXO X: certificación de gastos realizados e da súa finalidade. O ANEXO VI: declaración de axudas actualizada na data de presentación desta solicitude de pagamento. O Orixinais dos xustificantes de gasto e xustificantes bancarios dos seus pagamentos. O Memoria de execución. Oxustificación, se é o caso, da contratación de monitoras/es para a realización do programa. O Declaración de que as actividades foron desenvolvida en lingua galega, de ser o caso. O Copia do material impreso usado para a difusión do programa subvencionado. O Un exemplar de tódolos materiais elaborados. Lugar e data, NOME PRIMEIRO APELIDOA SEGUNDO APELIDO NIF CARGO CERTIFICO que os gastos efectivamente realizados correspondentes ao PROGRAMA Son os seguintes: T TOTAL (A) TOTAL (B) IMPORTE TOTAL LIQUIDACIÓN VISTO E PRACE, A PERSOA REPRESENTANTE DA ENTIDADE Asdo. Asdo. Lugar e data,